**ΑΙΤΗΣΕΙΣ ΓΙΑ ΤΗΝ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ – ΠΕΡΙΟΔΟΣ ΙΑΝΟΥΑΡΙΟΥ 2020**

Το Τμήμα Οικονομικών Επιστημών δέχεται αιτήσεις υποψηφίων για την εκπόνηση διδακτορικής διατριβής στα Οικονομικά. Η κατάθεση/αποστολή των αιτήσεων θα γίνεται στη Γραμματεία του Τμήματος Οικονομικών Επιστημών (κα Τσαπάρη Ολυμπία, τηλ. 26510 07496, e-mail : otsapari@uoi.gr) από **Δευτέρα 3 Φεβρουαρίου 2020 μέχρι και την Δευτέρα 17 Φεβρουαρίου 2020 (για αποστολή απαιτείται σφραγίδα ταχυδρομείου).** Οι υποψήφιοι πρέπει να είναι κάτοχοι μεταπτυχιακού τίτλου στα Οικονομικά και να έχουν συζητήσει το θέμα εκπόνησης της διδακτορικής διατριβής με μέλος ΔΕΠ του Τμήματος ο οποίος θα είναι και ο επιβλέπων της διδακτορικής τους διατριβής. Όσοι ενδιαφέρονται να εκπονήσουν διδακτορική διατριβή θα πρέπει να καταθέσουν στη Γραμματεία του Τμήματος τα ακόλουθα δικαιολογητικά:

1. Αίτηση εκπόνησης διδακτορικής διατριβής στην οποία θα αναφέρεται το όνομα του μέλους ΔΕΠ που ενδιαφέρεται να είναι ο επιβλέπων καθηγητής. Αιτήσεις στις οποίες δεν θα αναφέρεται το όνομα του επιβλέποντα καθηγητή δεν θα εξετάζονται και θα απορρίπτονται
2. Αντίγραφο του μεταπτυχιακού τίτλου σπουδών και αναλυτική βαθμολογία των μαθημάτων του μεταπτυχιακού προγράμματος στα οικονομικά
3. Αντίγραφο καλής γνώσης της Αγγλικής Γλώσσας
4. Δύο συστατικές επιστολές (για άτομα που δεν προέρχονται από το πρόγραμμα σπουδών του Τμήματός μας)

 Ο Διευθυντής του ΜΠΣ

 Σωφρονίδης Νικόλαος